A4 valszám zh szabályai

2016. ősz

Ülés: mátrixos elrendezés előlről feltöltve, 1 sor kimarad, 2 szék kimarad.

A felügyelők ülésrendet vesznek fel.

Mind a 4 feladat megoldása külön oldalra (ez 2 lap), oldalak megszámozva középen fent minimum 3 cm méretű számokkal, plusz egy piszkozatlap, tetején "piszkozat".

A piszkozat lapot is be kell adni, de azt nem nézzük meg (csak ha mégis kell).

Minden lapon jobb felső sarokban név, nyomtatott betűkkel.

A papírok 2 kupacban: egyik kupac tetején hallgató ír, a másik tetején a feladatlap van, azt nézegeti.

Mobiltelefon és egyéb ilyen kütyük kikapcsolva, táskába betéve. Táskák a falhoz vagy „nagy érték” esetén a tanári asztalhoz. Akinél akár véletlenül is mobiltelefon vagy egyéb kütyü marad (akár kikapcsoltan vagy szétszedett állapotban is), automatikusan elégtelent kap.

Munkaidő kezdete és vége legyen a táblára felírva.

Személyazonosság ellenőrzése.

Aki elkezdi a zh-t, azaz megkapja a kérdéseket, a zh végéig nem mehet ki a teremből.